CELEX: E2006C0394
Language: lv
Date: 2006-12-13 00:00:00
Title: EBTA uzraudzības iestādes Lēmums Nr. 394/06/COL ( 2006. gada 13. decembris ), ar ko apstiprina Norvēģijas iesniegto atjaunināto shēmu visu zivju izņemšanai ar lašu infekciozo anēmiju (ISA) inficētās Norvēģijas zivjaudzētavās

24.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 132/36
            
         EBTA UZRAUDZĪBAS IESTĀDES LĒMUMS
   
   Nr. 394/06/COL
   (2006. gada 13. decembris),
   ar ko apstiprina Norvēģijas iesniegto atjaunināto shēmu visu zivju izņemšanai ar lašu infekciozo anēmiju (ISA) inficētās Norvēģijas zivjaudzētavās
   EBTA UZRAUDZĪBAS IESTĀDE,
   ŅEMOT VĒRĀ Eiropas Ekonomikas zonas līgumu (turpmāk tekstā – “EEZ līgums”), jo īpaši tā 109. pantu un 1. protokolu,
   ŅEMOT VĒRĀ EBTA valstu vienošanos par Uzraudzības iestādes un Tiesas izveidi, jo īpaši tās 5. panta 2. punkta d) apakšpunktu un 1. protokolu,
   ŅEMOT VĒRĀ tiesību aktu, kas minēts EEZ līguma I pielikuma I nodaļas 3.1.7. punktā – Padomes 1993. gada 24. jūnija Direktīva 93/53/EEK, ar ko ievieš obligātos Kopienas pasākumus noteiktu zivju slimību kontrolei, kurā izdarīti grozījumi un kurš pielāgots ar EEZ līguma 1. protokolu, un jo īpaši šā tiesību akta 6. panta a) punkta pirmo ievilkumu,
   ŅEMOT VĒRĀ EBTA Uzraudzības iestādes 2004. gada 14. jūlija Lēmumu Nr. 196/04/COL, ar ko pilnvaro dalībnieku ar īpašu atbildību par preču brīvu apriti pieņemt konkrētus lēmumus un pasākumus, un jo īpaši tā 1. punktu,
   TĀ KĀ minētā tiesību akta 6. panta a) punkta pirmajā ievilkumā ir noteikts, ka, lai kontrolētu lašu infekciozās anēmijas (ISA) uzliesmojumu, visas zivis inficētā saimniecībā ir jāizņem saskaņā ar shēmu, ko izveidojis oficiāls dienests un apstiprinājusi EBTA Uzraudzības iestāde (turpmāk tekstā – “iestāde”).
   TĀ KĀ tiesību aktā, kas minēts EEZ līguma I pielikuma I nodaļas 3.2.29. punktā – Komisijas 2003. gada 13. jūnija Lēmums 2003/466/EK par zonēšanas un valsts uzraudzības kritērijiem, rodoties aizdomām par saslimšanu ar lašu infekciozo anēmiju (ISA) vai gūstot tam apstiprinājumu – noteikti paraugu ņemšanas plāni un diagnostikas metodes ISA noteikšanai un apstiprināšanai, kā arī zonēšanas un valsts uzraudzības kritēriji, rodoties aizdomām par saslimšanu ar ISA vai gūstot tam apstiprinājumu.
   TĀ KĀ iestāde ar 2004. gada 9. septembra Lēmumu Nr. 226/04/COL apstiprināja Norvēģijas iesniegto shēmu visu zivju izņemšanai ar lašu infekciozo anēmiju (ISA) inficētās Norvēģijas zivjaudzētavās.
   TĀ KĀ Norvēģija ar savu 2006. gada 21. marta vēstuli ir lūgusi iestādi apstiprināt labojumus shēmai par visu zivju izņemšanu ar lašu infekciozo anēmiju (ISA) inficētās Norvēģijas zivjaudzētavās, kā apstiprināts ar Uzraudzības iestādes 2004. gada 9. septembra Lēmumu Nr. 226/04/COL.
   TĀ KĀ EBTA Uzraudzības iestāde ciešā sadarbībā ar Eiropas Kopienu Komisiju ir izskatījusi Norvēģijas iesniegtos shēmas labojumus, ņemot vērā pašreizējos zinātniskos un tehniskos datus.
   TĀ KĀ zivju izņemšanai jānotiek tā, lai novērstu slimības tālāku izplatīšanos uz citām zivjaudzētavām un savvaļā dzīvojošajām zivīm, ko šī infekcija var skart.
   TĀ KĀ zivju izņemšanai jāpamatojas uz katra gadījuma analīzi attiecībā uz slimības turpmākas izplatīšanās risku, iekļaujot uzliesmojuma nozīmīgumu un citus apstākļus, kas risku ietekmē, un tajā jāņem vērā pašreizējā praktiskā pieredze un zinātniskie dati.
   TĀ KĀ izpēte liecina, ka ierosinātie Norvēģijas shēmas labojumi atbilst šādai shēmai noteiktajām prasībām un tādēļ labojumi jāapstiprina.
   TĀ KĀ EBTA Uzraudzības iestāde ar savu Lēmumu Nr. 314/06/COL ir nodevusi šo jautājumu EBTA Veterinārijas komitejai, kas palīdz EBTA Uzraudzības iestādei.
   TĀ KĀ EBTA Veterinārijas komiteja, kas palīdz EBTA Uzraudzības iestādei, ierosina un, lai nodrošinātu tiesisko noteiktību, šajā lēmumā ietver vienu punktu, kurā noteikts, ka iestādes 2004. gada 9. septembra Lēmums Nr. 226/04/COL ir atcelts.
   TĀ KĀ šajā lēmumā paredzētie pasākumi ir saskaņā atzinumu, kuru sniegusi EBTA Veterinārijas komiteja, kas palīdz EBTA Uzraudzības iestādei,
   IR PIEŅĒMUSI ŠO LĒMUMU.
   
               1)
            
            
               Ar šo apstiprina Norvēģijas iesniegto atjaunināto shēmu visu zivju izņemšanai ar lašu infekciozo anēmiju (ISA) inficētās Norvēģijas zivjaudzētavās.
            
         
               2)
            
            
               Ar šo atceļ EBTA Uzraudzības iestādes 2004. gada 9. septembra Lēmumu Nr. 196/04/COL, ar ko apstiprina Norvēģijas iesniegto shēmu visu zivju izņemšanai ar lašu infekciozo anēmiju (ISA) inficētās Norvēģijas zivjaudzētavās.
            
         
               3)
            
            
               Šis lēmums stājas spēkā 2006. gada 13. decembrī.
            
         
               4)
            
            
               Šis lēmums ir adresēts Norvēģijai.
            
         
               5)
            
            
               Šis lēmums ir autentisks angļu valodā.
            
         
      Briselē, 2006. gada 13. decembrī
      
         
            EBTA Uzraudzības iestādes vārdā —
         
            Kolēģijas loceklis
         
         Kristján Andri STEFÁNSSON
         
         
            direktors
         
         Niels FENGER